Mojah sikil

Mojah sikil utawa kaos sikil iku sandhangan kang dirajut kanggo nutupi sikil manungsa. Mojah sikil dirancang kanggo sawetara panggunan kaya ta nyuda gèsèkan ing antarané sikil lan alas sikil, njaga sikil dadi anget, nyerep kringet, lan liya-liyané. Mojah sikil lumrahé digawé saka katun, wol, polipropilena, utawa kadhang nilon. Werna mojah sikil manèka warna, sanajan umume peteng kanggo nyandhang formal lan putih kanggo acara ulahraga utawa kasual. Mojah sikil werna uga bisa dadi pérangan saka seragam tim olahraga lan migunani kanggo mbedakaké antarané rong tim sing béda. Werna-werna saka mojah sikil bisa nggawé wong kasengsem ngagem.

 Mojah sikil
 Tabi (kaos kaki tradisional Jepang) 
 Mojah bonéka

Kategori:Sandhangan

mzn:جوراب (نیر)